
referat fra møte i lamu 16. juni kl. 13.00-15.00

Tilstede: Ken Henry Hyttemoen, Knut Sverre Røang, Per Arne Olsen og Lise Strøm. Tore Vogt var tilstede som referent, og praksisstudent Jostein Magnus Westeng som observatør

1. Godkjenning av dagsorden

Følgende saker ble meldt ekstra:

· AV/IT-support fra administrasjonen. Status?

· Håndbok for administrative prosedyrer

2. Godkjenning av referat og oppfølging siden siste møte

Det ble bemerket at avdelingen enda ikke har sendt anmodning til AV og IT-tjenesten om evaluering av deres tjenester. Ansvarlig for oppfølging: Knut Sverre Røang.

Det ble kommentert at avdelingen ikke har kjemikalier.

3. LAMU melder saker

· En student fikk illebefinnende på rom z506 angivelig på grunn av dårlig inneklima. Oppfølging: Tore Vogt tar kontakt med Avdeling for sykepleierutdanningen for å kartlegge om episoden fant sted samme dag som det var feil på anlegget.
· Ventilasjonsanlegget i 3.etasje. Det klages over dårlig luftkvalitet i y-fløyen i 3. etasje. Oppfølging: Tore Vogt sender ny anmodning til driftseksjonen om luftmåling i 3.etasje, primært ønskes luftmålingen foretatt på ettermiddagen.

4. Riskovurdering og sikkerhetsanalyse

Lise Strøm presenterte prinsipper og skjema for tenkningen rundt riskovurdering og sikkerhetsanalyse. Vi identifiserte følgende risikomuligheter:

· dør fra x48.. fløyen til gang fra y-fløyen til kantina. Når man åpner denne døra, og noen går nært til veggen er det risiko for at noen får døra i hodet. Hvis man holder kaffekopp i hånda når en slik episode forekommer kan man i værste fall få varm kaffe på seg… Skikkelig skummelt esse.
· Lett å skli i steintrappa i x-bygningen. Kan føre til stygge fall.
· Treig evakuering av personer fra bygningen ved brannalarm. Ved en krisesituasjon kan dette være meget katastrofalt.
· Hyppige innbrudd. Risiko for personskade og psykososiale lidelser dersom ansatte møter utagerende uvedkommende i bygget.
· Lavt tak øverst på vinkeltrapp mellom z0-fløyen og y1-fløyen. Høye personer kan lett dunke hodet borti. Kan i værste fall medføre personskade.
5. Grønn stat

Sentraladministrasjonen har meddelt at tidsplanen for implementering av Grønn stat ved Høgskolen i Oslo er forsinket.

Det ble bemerket følgende mulige tiltak for å gjøre vår virksomhet mer miljøvennlig:

· Øke kapasiteten på papircontainer, og heller redusere kapasiteten på restavfallscontainer

· Sikre at rengjøringspersonalet praktiserer skille mellom papiravfall og restavfall

· Egen container for isoporavfall

· Egen batterisøppelkasse (for de typer batterier som ikke skal kastes i restavfall)

6. Parkeringsplasser p56

Fra 01.07.05 har vi ikke lengre disponibelt 4 parkeringsplasser for tilsatte, men avdelingen disponerer en parkeringsplass på Frydenlundområdet.

Forskerforbundet kartlegger behov for parkeringsplasser. Konstituert direktør melder i fra at hovedinntrykket er at det er lite jobbrelaterte behov for parkeringsplass. 

Oppfølging: LAMU vurderer situasjonen etter at Forskerforbundet har kartlagt parkeringsplassbehov. 
7. Årsrapport for studieåret 2004/2005
Årsrapporten for studieåret 2004/2005 godkjent med mindre endringer.
8. Oppfølging etter systemrevisjon og vernerunde

De fleste avvik fra vernerunden er fulgt opp. Venter på nye potteskjulere i 2. og 3. etasje x-bygget. Videre må vegg som ønskes malt i gymsal utbedres. Drift jobber med saken. I forhold til systemrevisjon gjenstår arbeid med å utarbeide risikokartlegging og sikkerhetsanalyse og uttesting av egne evakueringsøvelser for klasser som har studenter med funksjonshemming. Oppfølging: Tore Vogt utarbeider forslag til risikokartlegging og sikkerhetsanalyse til neste LAMU-møte, og sender en påminning til studieledere og studieadministrasjonen om å melde inn hvilke klasser det eksisterer studenter med bevegelses- og sansehemninger.

9. Årshjul for HMS-arbeidet

Årshjul tatt til etterretning.

10. Sykefraværsrapportering

Notat fra personalseksjonen om ny rapportering av sykefraværet ble tatt til etterretning.

11. HMS-samtaler høsten 2005
LAMU foreslår for ny avdelingsdirektør at hun deltar på de ulike enheters HMS-samtaler høsten 2005. Hovedverneombud ved avdelingen, Per Arne Olsen, tar kontakt med eksisterende HMS-kontakter for å diskutere om det fortsatt er ønskelig med egne HMS-kontaktmøter.

12. Status flytteprosessen p35

Det er ønskelig at brukergruppen skriver et notat om erfaringene med planleggingen av flytteprosessen så langt. Det er viktig at avklarende samtaler utenom formelle møter blir skriftlig dokumentert.

13. AV/IT- support til faglige tilsatte
Det ble orientert om at arbeidsoppgavene til AV/IT-support blir en del av oppgavene i utlyst konsulentstilling. Tiltredelse i løpet av høsten. Sam Sand er tilsatt til 30.09, og kan være behjelpelig med denne type oppgaver ved semesterstart. Oppfølging: Knut Sverre Røang informerer Sam Sand og tilsatte om at vedkommende kan ta denne type ekstra AV/IT-support ved studiestart. 

14. HMS-prosedyrer på høring

LAMU inviteres til å komme med kommentarer til høringsforslag på HMS-prosedyrer som skal være en del av håndboka for administrative prosedyrer. Høringsfrist er 01.07, og merknader sendes til Ken Henry Hyttemoen.
15. Møtedatoer høsten 2005
Mandag 19. september kl. 1330-1530

Mandag 28. november kl. 1330-1530

16. LAMU neste studieår

Ny avdelingsdirektør, Marja Lundell, må oppnevne arbeidsgiverrepresentanter til LAMU. Organisasjonene må utnevne nytt hovedverneombud for avdelingen for neste to års periode. Nåværende hovedverneombud Per Arne Olsen meddeler at han stiller seg til disposisjon for en ny to-års periode.










